Referat møte i ØT-ponniutvalg

Tid/sted: 21. august 2013 kl. 1900/Klubbhuset Kala

Til stede: Martin Pettersen, Inge B. Tonholm og Elin Kristin Nilsen. Per Buurskov antatt sykdomsforfall.

1. Referat fra møte 12. juni 2013 gjennomgått og godkjent.
2. Martin Pettersen redegjorde for sponsorsituasjonen. Han hadde skaffet til veie sponsorer for til sammen 27 500 kroner for alle løp ut året.
3. Ponniløpsdagen den 24. august 2013 avlyses grunnet få påmeldte.
4. Det var innkommet kritikk av premiene som ble utdelt etter ponniløp. Ponniutvalget stiller seg uforstående til kritikken. Det er her snakk om barneidrett hvor deltakelse og prestasjon skal stå i sentrum. Premiene er ment som et minne om dette, ikke en økonomisk påskjøn-nelse. Dette blir slik ponniutvalget ser det ete helt feil fokus. Ponniutvalget bestemte at for de neste to løpene skulle deltakerne få et krus med dyremotiv og påskrift samt et gavekort til 100 kroner hos Johansen salmakeri.
5. a. Det bel besluttet at ponniutvalget skulle sende et brev til Trømborg Travlag med tilbud om at de kan arrangere ponniserie i 2014 slik de har gjort i tidligere år. Svarfristen skulle være 1. oktober 2013 slik at ponniutvalget kunne behandle dette før Østfold Travforbunds styremøte 4. november 2013.

b. Ponniutvalget er anmodet om å behandle spørsmålet om treningsavgift. Dette er fastsatt av DnT og ikke av Østfold Travforbund eller ponniutvalget. Ponniutvalget har således ingen mulighet for å overprøve dette. Ponniutvalget finner imidlertid at det ikke er urimelig at de som deltar på ponnitreninger betaler for dette. 500 kroner synes rimelig tatt i betraktning at det på disse treningene er instruktører som bør få noe godtgjørelse for det de gjør. Trenings-avgiften synes heller ikke høy sammenlignet med hva som betales for forskjellige andre aktiviteter for barn og ungdom.

Nytt møte i Ponniutvalget berammes til 9. oktober 2013 kl. 1900 i klubbhuset på Kala.

Inge B. Tonholm  
sekretær